Document ID: 32003R0209

Komisijas Regula (EK) Nr. 209/2003
(2003. gada 3. februāris),
kas groza Padomes Regulu (EK) Nr. 747/2001 attiecībā uz Kopienas tarifa kvotām dažiem lauksaimniecības produktiem, kuru izcelsmes valsts ir Libāna
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar dažām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un (EK) Nr. 934/95 [1], kurā jaunākie grozījumi izdarīti ar Komisijas Regulu (EK) Nr. 2335/2002 [2], jo īpaši tās 5. panta 1. punkta b) apakšpunktu,
tā kā:
(1) Līdz tās procedūras pabeigšanai, kas vajadzīga, lai ratificētu Eiropas un Vidusjūras reģiona valstu nolīgumu starp Eiropas Kopienu un tās dalībvalstīm, no vienas puses, un Libānas Republiku, no otras puses, un tas stātos spēkā, tika noslēgts pagaidu nolīgums par tirdzniecību un ar to saistītiem jautājumiem starp Eiropas Kopienu, no vienas puses, un Libānas Republiku, no otras puses, kas apstiprināts ar Padomes Lēmumu 2002/761/EK [3], še turpmāk - "pagaidu nolīgums", un stājas spēkā 2003. gada 1. martā.
(2) Saskaņā ar pagaidu nolīgumu tarifa koncesijas ar muitas nodokļa samazinātu vai nulles likmi atbilstīgi Kopienas tarifa kvotu sistēmai ir piešķirtas dažu Libānas izcelsmes lauksaimniecības produktu ievešanai Kopienā.
(3) Lai īstenotu pagaidu nolīgumā paredzētās tarifa kvotas, Regulā (EK) Nr. 747/2001 ir jāiekļauj Libāna un to Libānas izcelsmes lauksaimniecības produktu saraksts, kuriem ir piemērojamas tarifa kvotas.
(4) Tādēļ attiecīgi jāgroza Regula (EK) Nr. 747/2001.
(5) Lai aprēķinātu tarifa kvotas 2003. gadam, pagaidu nolīgumā ir noteikts, ka to tarifa kvotu apjomi, kurām kvotas periods sākas pirms pagaidu nolīguma stāšanās spēkā dienas, ir jāsamazina proporcionāli minētā kvotas perioda daļai, kas ir pagājusi pirms šīs dienas.
(6) Šajā regulā noteiktie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 747/2001 groza šādi.
1. Regulas 1. pantā starp valstu nosaukumiem "Sīrija" un "Izraēla" iekļauj nosaukumu "Libāna".
2. Regulā iekļauj jaunu VIa pielikumu, kura teksts ir šīs regulas pielikumā.
2. pants
To Kopienas tarifa kvotu apjomus, kurām kvotas periods sākas pirms dienas, kad stājas spēkā Pagaidu nolīgums par tirdzniecību un ar to saistītiem jautājumiem starp Eiropas Kopienu, no vienas puses, un Libānas Republiku, no otras puses, 2003. gadam samazina proporcionāli minētā kvotu perioda daļai, kas ir pagājusi pirms šīs dienas.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2003. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 3. februārī

Labels: 3
18
6